kardosdrur/scandi-wiki huggingface dataset:
Emma McKeon

Emma McKeon (født 24. maj 1994) er en australsk konkurrencesvømmer som har specialiseret sig i crawl og butterfly. 

Ved ungdomssommer-OL 2010 seks medaljer, halvdelen i individuelle konkurrencer og halvdelen i holdkonkurrencer.

Hun vandt fire olympiske medaljer for Australien ved sommer-OL 2016 i Rio de Janeiro. Det blev til individuelt bronze i 200 m fri, mens hun i holdkonkurrencerne var med til at vinde guld til Australien i 4×100 m fri samt sølv i 4×200 m fri og 4×200 m medley.

Ved OL 2020 (afholdt 2021) i Tokyo stillede hun op i syv discipliner, og hun vandt medalje i alle. I hendes tre individuelle discipliner blev det til guld i 50 m fri og 100 m fri samt bronze i 100 m butterfly. I holdkonkurrencerne var hun med til at sikre australsk guld i 4×100 m fri og 4×200 m medley, mens det blev til bronze i 4×100 m mixed-medley og 4×200 m fri.

Referencer

Eksterne henvisninger 
 

Svømmere fra Australien
Deltagere for Australien ved sommer-OL 2016
Deltagere for Australien ved sommer-OL 2020
Olympiske medaljevindere i svømning
Olympiske mestre fra Australien 
Olympiske sølvmedaljevindere fra Australien 
Olympiske bronzemedaljevindere fra Australien 
Svømmere ved sommer-OL 2016 
Svømmere ved sommer-OL 2020 
Medaljevindere ved sommer-OL 2016 
Medaljevindere ved sommer-OL 2020
Gavin Newsom

Gavin Christopher Newsom (født 10. oktober 1967 i San Francisco, USA) er en amerikansk politiker og forretningsmand som har været guvernør i Californien fra januar 2019. Han er medlem af det Demokratiske parti og var tidligere viceguvernør fra 2011 til 2019 og borgmester i San Francisco fra 2004 til 2011.

Newsom har en bachelorgrad i statskundskab fra Santa Clara University. I 1992 startede han en vinhandel som siden er vokset til en kæde med adskillige forretninger inkl. vingårde, restauranter og hoteler.

Newsom begyndte sit politiske arbejde i 1995 da han støttede Willie Browns succesfulde valgkamp for at blive borgmester i San Francisco. Året efter udnævnte borgmester Brown Newsom til en post i byen parkerings- og trafikkommission, og i 1997 blev Newsom udnævnt af Brown en ledig post i San Franciscos byråd. Newsom blev efterfølgende valgt til byrådet i 1998, 2000 og 2002. I 2003 blev Newsom valgt til borgmester i San Francisco. Han var som 36-årig den yngste borgmester i byen i hundrede år. Newsom blev genvalgt i 2007 med 72 % af stemmerne.

Newsom blev valgt til viceguvernør i Californien i 2010 og genvalgt til posten i 2014. Han blev valgt som guvernør i 2018. Newsom er kritiseret for blandt andet sin håndtering af COVID-19-pandemien i Californien, herunder for en langsom start på vaccinationsprogrammet og timingen og omfanget af COVID-19-restriktioner. Efter en underskriftindsamling med mere end 1,6 millioner underskrifter blev der afholdt en folkeafstemning 14. september 2021 i Californien om at afsætte ham fra guvernørposten i Californien. Med to tredjedele af stemmerne optalt 15. september har Newsom et så stort forspring at han ifølge Associated Press er sikker på at vinde afstemningen.

Referencer 

Guvernører i Californien
Personer fra San Francisco
Borgmestre fra USA
Politikere fra Det Demokratiske Parti (USA)
Castillo de Berlanga de Duero

Castillo de Berlanga de Duero er en borg, der ligger i den spanske by Berlanga de Duero i provinsen Soria i Castilla y León. Opførslen af borgen blev påbegyndt i 1000-tallet, hvor muslimerne brugte fæstningen og byggede på den i 1100-tallet under Al-Andalus. Efter Kastilien blev generobret af de kristne i midten af 1200-tallet blev borgen yderligere udvidet med en ringmur. I 1500-tallet blev der bygget et palads til hertugen af Frías inden for murene.

Historie 
Der er fundet spor efter menneskelig aktivitet på stedet tilbage til overgangen mellem sten- og bronzealderen, og arkæologiske udgravninger har vist at der fandtes en bebyggelse i romersk tid.

Stedet kendes dog først under navnet Berlanga fra 900-tallet, hvor det formentlig var en bebyggelse som kun rummede fortifikationer af mindre betydning, beliggende i det omstridte grænseland mellem de kristne og de mauriske riger på den iberiske halvø. Berlanga var i maurisk besiddelse indtil 1060, hvor Ferdinand I, konge af León og Castillen, erobrede byen sammen med en række andre mindre byer som led i fjendtligheder med det mauriske Zaragoza - og på højere plan som led i Reconquista; den kristne generobring af den iberiske halvø.

I 1000- og 1100-tallet blev de erobrede områder mellem Duero- og Tajo-floden befolket af kristne under navnet Extremadura Castellana, og bosætterne nød godt af særlige love og privilegier. Berlanga fik stigende betydning, og over 30 landsbyer indgik i oplandet.

I slutningen af 1200-tallet svækkedes kongemagten, og Aragon og Frankrig støttede Alfonso de la Cerdas krav på tronen i León og Castillen, og mange af stridighederne i perioden fandt sted ved Berlanga som lå i grænseregionen og på vejen til Aragon. I 1300-tallet gik Berlanga i arv til den castillanske konges uægte datter Leonor Téllez de Castilla som giftede sig med den castillanske admiral Juan Fernández de Tovar, og fra 1380 var Berlanga således i Tovar-slægtens besiddelse, hvilket den forblev indtil 1800-tallet.

I 1482 blev udbygningen af borgen til dens største omfang planlagt, og fra 1522 gik arbejdet for alvor i gang med et nyt palads, haver og springvand og ikke mindst nye befæstninger som skulle kunne modstå kanonild, og som omsluttede hele den middelalderlige borg. Samtidig blev hele 10 middelalderlige kirker revet ned til fordel for det omfattende nye kirke- og klosterkompleks Colegiata de Santa María del Mercado.

Fra 1600-tallet gik borganlægget i forfald, og en brand i 1660 med efterfølgende plyndringer af byggematerialer førte til at anlægget i slutningen af 1700-tallet stort set kun omfattende et skelet af stenbygninger. Kirken, paladset og de fleste fornemme huse i byen blev endvidere plyndret og brændt af franske tropper under Napoleonskrigene. Først i starten af 2000-tallet blev en omfattende restaurering påbegyndt efter at bygningskomplekset blev købt af kommunen.

Referencer

Eksterne henvisninger 

Slotte i Spanien
Jakob Bundgaard

Jakob Bundgaard (født 1973) er professor ved Juridisk Institut, Aalborg Universitet. Hans forskningsområde er skatteret.

Uddannelse og karriere 
Jakob Bundgaard er uddannet Cand.merc.(jur.) ved Copenhagen Business School/Aalborg Universitet (1998), hvorefter han var Tax Consultant ved Deloitte & Touche. I 2006 modtog han sin Ph.d. ved Copenhagen Business School. I 2007 var han Visiting Scholar ved Stanford Law School i Californien, USA. I 2009 stiftede han Copenhagen Research Group on International Taxation (CORIT), som siden 2012 har været videreført som CORIT Advisory P/S, hvor han har været Adm. direktør siden stiftelsen. Han har desuden været partner ved Deloitte (2008-2010) og Moalem Weitemeyer Advokatpartnerselskab (2010-2011). Fra 2010 til 2020 var han adjungeret professor ved Aarhus Universitet og i 2020 blev han professor ved Aalborg Universitet. 

Siden 2003 har han været medlem af en række bedømmelsesudvalgt herunder for Ph.D.-graden, og predefence, den svenske Jur.dr.-grad, den norske Ph.D.-grad, adjunkturer. Siden 2011 har han været medlem af Skatteudvalget for Aktive Ejere (tidligere DVCA) og siden 2016 medlem af Skattelovrådet, udpeget af Skatteministeren. I 2017 modtog han Karnovs Skattepris og han har siden 2020 været formand for Dansk Skattevidenskabelig Forening. Endelig var han fra 2014 til 2020 medlem af Academic Committee i European Association of Tax Law Professors.

Referencer 

Professorer fra Aalborg Universitet
Ansatte ved Aalborg Universitet
Frederik Lundtofte

Frederik Lundtofte (født 1977) er professor ved Aalborg University Business School og research fellow ved Danish Finance Institute. Hans forskningsområde er finansiering.

Uddannelse og karriere 
Frederik Lundtofte har en Magisterexamen i nationalekonomi (2000) og en Ph.d. (2005) fra Lund Universitet, Sverige. Under han Ph.d. var han et år ved University of California, Los Angeles (UCLA), USA. Han har tidligere været ansat som Docent ved Lund Universitet og som Postdoc ved University of St. Gallen, Schweiz. Han har også gæstet ved Academia Sinica, Taiwan og Stockholm School of Economics, Sverige. Han har desuden siden 2013 været associeret redaktør ved Frontiers in Finance.

Udvalgte publikationer 

 “Unequal Returns: Using the Atkinson Index to Measure Financial Risk” (joint with Thomas Fischer), Journal of Banking & Finance, forthcoming.
 "Growth Forecasts, Belief Manipulation and Capital Markets" (joint with Patrick Leoni), European Economic Review, Vol. 70, pp. 108-125, 2014.
 "Risk Premia: Exact Solutions vs. Log-Linear Approximations" (joint with Anders Wilhelmsson), Journal of Banking & Finance, Vol. 37, pp. 4256-4264, 2013.
 "Expected Life-Time Utility and Hedging Demands in a Partially Observable Economy," European Economic Review, Vol. 52, pp. 1072-1096, 2008.

Referencer 

Professorer fra Aalborg Universitet
Ansatte ved Aalborg Universitet
Økonomer fra Sverige
Druivenkoers Overijse 2021

Druivenkoers Overijse 2021 var den 61. udgave af det belgiske cykelløb Druivenkoers Overijse. Det blev kørt den 26. august 2021 med start og mål i Overijse i provinsen Vlaams-Brabant. Løbet var en del af UCI Europe Tour 2021.

Belgiske Remco Evenepoel fra  vandt løbet med 40 sekunders forspring til sin danske holdkammerat Mikkel Frølich Honoré.

Resultater

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI Europe Tour 2021
Kitakyushu

er en by i Japan. Byen ligger på den nordlige del af øen Kyushu ved Kanmonstrædet, der adskiller Kyushu fra øen Honshū, overfor byen Shimonoseki. Den har  indbyggere og ligger i præfekturet Fukuoka.

Referencer

Eksterne henvisninger 

 

Byer i Japan
Sakai

er en by i Japan. Byen ligger på den vestlige del af øen Honshū ved Yamato-flodens udmunding i Osakabugten. Den har  indbyggere og ligger i præfekturet Osaka. Sakai har været en af Japans største og vigtigste havnebyer siden middelalderen.

Referencer

Eksterne henvisninger 

 

Byer i Japan
Havnebyer i Asien
Kumamoto

er en by i Japan. Byen ligger på vestkysten af øen Kyushu. Den har  indbyggere og ligger i præfekturet Kumamoto. I byen ligger Kumamoto-borgen.

Referencer

Eksterne henvisninger 

 

Byer i Japan
Sagamihara

er en by i Japan. Byen ligger på sydsiden af øen Honshū og har  indbyggere. Den ligger i præfekturet Kanagawa og udgør en del af Stortokyo.

Referencer

Eksterne henvisninger 

 

Byer i Japan
Okayama

er en by i Japan. Byen ligger på sydsiden af øen Honshū og har  indbyggere. Den ligger i præfekturet Okayama. I byen ligger Okayama Slot.

Referencer

Eksterne henvisninger 

 

Byer i Japan
Hamamatsu

er en by i Japan. Byen ligger på sydsiden af øen Honshū og har  indbyggere. Den ligger i præfekturet Shizuoka.

Referencer

Eksterne henvisninger 

 

Byer i Japan
Tōhoku

er en region i Japan. Området er også kendt som .

Regionen omfatter den nordøstlige del af øen Honshū, Japans største ø. Den har et areal på og et befolkningstal på . 

Regionen består af seks præfekturer: Akita, Aomori, Fukushima, Iwate, Miyagi og Yamagata. Dens største by er Sendai, der har  indbyggere.

Den 11. marts 2011 ramtes området af et større jordskælv med efterfølgende tsunami. Se Jordskælvet ved Tōhoku 2011.

Se også 
 Japans regioner

Referencer

Eksterne links 

Regioner i Japan
Alfa (tv-serie)

Alfa er en dansk krimi-serie fra 2020, som er skrevet og instrueret af Milad Avaz. Serien består af otte afsnit af 45 minutters varighed, og medvirkende i serien er bl.a. Andreas Jessen, Sebastian Jessen, Ari Alexander og Besir Zeciri.

Serien havde premiere den 16. august 2020 TV 2 Zulu og TV 2 Play.

Medvirkende 

 Andreas Jessen som Adam
 Sebastian Jessen som Jakob
 Ari Alexander som Oliver
 Besir Zeciri som Simon

Referencer

Eksterne henvisninger 
 

Danske tv-serier fra 2020'erne
TV 2-serier
Kantō

er en region i Japan.

Regionen omfatter den sydlige del af den centrale del af øen Honshū, Japans største ø. Den har et areal på og et befolkningstal på . Regionens største by er Tokyo.

Området består af seks præfekturer: 
 Ibaraki
 Tochigi
 Gunma
 Saitama
 Chiba
 Tokyo
 Kanagawa

Se også 
 Japans regioner

Eksterne links 

Regioner i Japan
Honshu
Kansai

er en region i Japan. Regionen omfatter den sydlige del af den centrale del af øen Honshū, Japans største ø. Området er også kendt som . I regionen ligger megabyen Osaka.

Området består af seks præfekturer: 
 Mie
 Shiga
 Kyoto
 Osaka
 Hyougo
 Nara
 Wakayama

Se også 
 Japans regioner

Eksterne links 

Regioner i Japan
Honshu
Chūgoku

er en region i Japan. Regionen omfatter den østligste del af den centrale del af øen Honshū, Japans største ø. Regionens største by er Hiroshima.

Området består af fem præfekturer: 
 Tottori
 Shimane
 Okayama
 Hiroshima
 Yamaguchi

Se også 
 Japans regioner

Eksterne links 

Regioner i Japan
Honshu
Kaare Christensen

Kaare Christensen (født 20. juni 1959) er dansk professor i epidemiologi, biostatistik og biodemografi og forskningsleder ved Syddansk Universitet, hvor han også er centerleder for Det Danske Tvillingregister og Dansk Center for Aldringsforskning.

Han har ofte udtalt sig i pressen om sin forskning, herunder den stigende gennemsnitlige forventede levetid, genetiske faktorers betydning for levetiden samt internationale variationer i lykke

I 2016 modtog Christensen Longevity-prisen fra Fondation IPSEN for "hans pionerarbejde indenfor geners og miljøs betydning for aldring og levetid".

Referencer

Eksterne kilder/henvisninger 

 Side på Syddansk Universitet
 Forskningsartikler via. Google Scholar

Ansatte ved Syddansk Universitet
Epidemiologer fra Danmark
Turebylille Vindmøllepark

Turebylille Vindmøllepark er en vindmøllepark ved Turebylille, Faxe Kommune.
Vindmølleparken består af fem Vestas V117 vindmøller på en nord-sydgående linje lidt øst fra Turebylille og nordøst for Turebyholm.
De er samlet normeret til 16,95 megawatt.
Vindmølleparken åbnede i december 2016.
De er opstillet af Turebylille Vindmøllepark ApS der ejes af Christian Georg Peter Moltke og Otte Moltke gennem andre selskaber.
Under køberetsordningen var en af møllerne udbudt i andele i køberetsselskabet Turebylille Vindmøllelaug I/S, men ganske få andele blev solgt.

Offentliggjorte planer går tilbage til begyndelsen af 2010'erne hvor Rambøll udarbejdede en VVM-rapport.
I 2014 angav Taksationsmyndigheden værditab for de omkringliggende boliger til i alt lidt over 7,3 millioner kroner.

Henvisninger 

Vindmølleparker i Danmark
Bygninger, konstruktioner og anlæg i Faxe Kommune
Kappel Vindmøllepark

Kappel Vindmøllepark ved Ålehoved sydvest for Kappel på Vestlolland består af moderne vindmøller til el-produktion.

Kappel Vindmøllepark blev planlagt i 1980'erne og de første møller sat i drift i 1990 og blev i 2004 defineret som et testprojekt (Kappel Vindtestcenter) ejet af Dong Energy, men projektet blev opgivet i 2012 og genoptaget i 2017, hvor European Energy solgte vindmølleparken på 25 MW til den tyske kapitalfond Aquila Capital.

Referencer 

Vindmølleparker i Danmark
DONG Energy
Etableret i 2004
Bygninger, konstruktioner og anlæg i Lolland Kommune
Nederlandsk filosofi

Nederlandsk filosofi er filosofi fra Nederlandende, der inkluderer Holland.

Den nederlandske filosofi hører til den vestlige filosofi. Den havde især en afgørende betydning i renæssancen og nyere tid.

Renæssance 

Et af de vigtigste navne var Desiderius Erasmus Roterodamus eller bare Erasmus af Rotterdam, som var nederlandsk augustinerkannik, teolog, filolog og filosof. Han var katolik og blev augustinerkorherre. Han var 1500-tallets mest betydningsfulde humanist. Erasmus forsvarede ideen om, at mennesket har en fri vilje, og at denne er essentiel i forhold til at fastholde et menneskeligt ansvar overfor at overholde moralloven og de religiøse idealer. På den anden side fastholdt han til stadighed menneskets behov for Guds nåde.

Hugo Grotius var en hollandsk jurist og retsfilosof. Hans hovedværk var "De jure belli ac pacis libri tres", som blev skrevet i Paris, hvor Grotius protegeredes af Ludvig 13.. Grotius' retslære adskiller sig fra mange af tidens statsteorier ved at tage sit udgangspunkt i den menneskelige psyke.

Oplysningstiden 

Baruch de Spinoza var en vigtig nederlandsk filosof, der var påvirket af stoicismen. Spinoza mente at alt det eksisterende kunne forklares ud fra substansens begreb, da der ikke findes andet end substansen, hvorfor også substansen er uendelig. Denne substans identificerer han med Gud, hvilket viser hans panteisme, da han hermed mener at universet i en forstand er Guds legeme, samt at Gud og naturen er det samme.

Litteratur

Primærlitteratur på dansk 

 Erasmus, Desiderius (1745): Moria eller Daarligheds Berømmelse, overs. og med forord af Barthold Johan Lodde - Altona: Studenterforeningen
 Erasmus, Desiderius (1979): Tåbelighedens lovprisning. Oversat og med indledning af Villy Sørensen: med brev fra Erasmus af Rotterdam til Thomas Morus; med noter og navneregister; med tegninger af Hans Holbein. Gyldendal
 Spinoza, Baruch de (2010): “Etik”. Det lille forlag

Primærlitteratur på engelsk og tysk 

 Erasmus, Desiderius (1990). "The Erasmus Reader." University of Toronto Press. ISBN 9780802068064.
 Erasmus, Desiderous (2014). In Praise of Folly, Project Gutenberg
 Erasmus von Rotterdam (2014). Das Lob der Torheit. GB

Sekundærlitteratur på dansk 
 Olaf Carlsen (1938): "Hugo Grotius og Sorø Akademi. En kritisk studie". Taastrup
 Flebo, Hanne & Hans Jacob Hansen (red.) (1982): "Erasmus: signalement af europæisk kultur i 1500-tallet". Museum Tusculanum. .
 Hansen, Oskar Borgman (1991): "Spinoza". De store tænkere; Munksgaard, København 1991; )
 Koch, Carl Henrik (2015) “Spinoza - Kætter og filosof”. Lindhardt & Ringhof. 
 Zweig, Stefan (2015): “Erasmus af Rotterdams triumf og tragedie”. Kristeligt Dagblads Forlag

Sekundærlitteratur på engelsk 
 Caspari, Fritz (1947). "Erasmus on the Social Functions of Christian Humanism". Journal of the History of Ideas. 8 (1): 78–106.
 Morrison, John (2018). “Spinoza on Mind, Body, and Numerical Identity”. New York City: Columbia University Press

Noter 

Vesterlandsk filosofi
Michael Berkeley

Michael Fitzhardinge Berkeley (født 29. maj 1948 i London, England) er en engelsk komponist og pianist.

Michael Berkeley der er søn af komponisten Lennox Berkeley, studerede komposition, sang og klaver på Det Kongelige Musikkonservatorium i London. Han studerede herefter komposition videre privat hos Richard Rodney Bennett. Berkeley har skrevet 2 symfonier, orkesterværker, kammermusik, opera, koncertmusik, strygekvartetter etc. Han var også lærer på Det Walisiske Universitet for musik. Han er gudsøn til Benjamin Britten, som han også arbejdede sammen med som ung.

Udvalgte værker 

 Symfoni "Opstandelse" (1980) - for kammerorkester
 Kammersymfoni (1980) - for kammerorkester
 Koncert "Havlandskaber" (2005) - for orkester
 "Jane Eyre" (2000) - opera
 Obokoncert (1977) - for obo og orkester
 Cellokoncert (1982) - for cello og orkester
 "En have af jordiske lækkerier" (1998) - for orkester
 "Meditation" (1976) - for strygeorkester

Eksterne henvisninger 
 om Michael Berkeley på www.musicweb-international.com

Komponister fra England
Personer fra London
Lodsens datter

Lodsens datter henviser til:

 Lodsens datter (film fra 1907) – dansk film fra 1907
 Lodsens datter (film fra 1918) – norsk film fra 1918
Angrebene ved lufthavnen i Kabul

Angrebene ved lufthavnen i Kabul skete torsdag 26. august 2021 om eftermiddagen, dansk tid.  

Der meldes om 12 dræbte amerikanske soldater og 15 ditto, der er sårede. Dertil kommer 60 dræbte civile afghanere og 140 sårede, heriblandt børn. Man formoder, at angrebet blev foretaget af to selvmordsbombere fra Islamisk Stat. Talibans talsmand, Zabiullah Mujahid, fordømmer angrebet.

Udover angrebet på selve lufthavnen blev også et hotel i 200 meter derfra angrebet.

Referencer 

Terrorhandlinger
Afghanistan
Begivenheder i 2021
Gifu-præfekturet

er et præfektur i Japan.

Præfekturet ligger i regionen Chūbu midt på den centrale del af Japans hovedø Honshū. Det har et areal på og et befolkningstal på  indbyggere. Hovedbyen og den største by er byen Gifu.

Referencer

Eksterne henvisninger 

 

Japans præfekturer
Iwate-præfekturet

er et præfektur i Japan.

Præfekturet ligger i regionen Tōhoku på vestkysten af den nordlige del af øen Honshū. Det har et areal på og et befolkningstal på  indbyggere. Hovedbyen og den største by er Morioka.

Referencer

Eksterne henvisninger 

 

Japans præfekturer
Dansk Psykolog Forening

Dansk Psykolog Forening er et dansk fagforbund, der organiserer psykologer og psykologistuderende. 

Forbundet blev grundlagt 23. juni 1947 og er foruden rollen som fagforbund også et fællesskab for psykologernes profession. Forbundet er medlem af Akademikerne.

Foreningens formand er siden 2012 Eva Secher Mathiasen. Jacob Stengaard Madsen er direktør.

Dansk Psykolog Forening har cirka 11.600 medlemmer og beskæftiger omkring 50 medarbejdere på sekretariatet. Medlemmerne er både privatansatte, offentligt ansatte og selvstændige.

Kilder og eksterne henvisninger
 Dansk Psykolog Forenings hjemmeside

Etableret i 1934
Fagforbund under AC
Yamagata-præfekturet

er et præfektur i Japan, som ligger i regionen Tōhoku på øen Honshū. Det har et areal på og et befolkningstal på  indbyggere. Hovedbyen og den største by er Yamagata.

Referencer

Eksterne henvisninger 

 

Japans præfekturer
Stilksiv

Stilksiv (Juncus alpinoarticulatus), kaldt den nordlige grønne siv og den alpine siv, er en art af blomstrende plante i slægten Siv (Juncus). Den bliver 20-40 centimeter høj, og blomstrer i juni- august. Den foretrækker våd sandjord, tørvemoser, surbund og grøfter. Den er udbredt fra det nordligt tempererede til det arktiske område i Europa og Nordamerika. Sydgrænsen i Europa går gennem Skotland, Skandinavien, Danmark og Finland til Rusland. Bestanden i Danmark er i tilbagegang, og findes nu kun på Sydlangeland, og den er regnet som en truet art på den danske rødliste.

Subtaxa 
Følgende underarter accepteres i øjeblikket:

 Juncus alpinoarticulatus subsp. alpestris (Hartm. ) Hämet-Ahti -Nordeuropa, Island
 Juncus alpinoarticulatus subsp. alpinoarticulatus - Europa, Marokko, Kaukasus
 Juncus alpinoarticulatus subsp. americanus (Farw. ) Hämet-Ahti -Grønland, Nordamerika, russisk Fjernøsten
 Juncus alpinoarticulatus subsp. fischerianus (Turcz. ex VIKrecz. ) Hämet-Ahti –Asien, nordøstlige Europa
 Juncus alpinoarticulatus subsp. fuscescens (Fernald) Hämet-Ahti -det centrale USA
 Juncus alpinoarticulatus subsp. rariflorus (Hartm. ) Holub - Nordeuropa til det vestlige Sibirien

Kilder og henvisninger 

 

Siv
Frederic Cliffe

Frederic Cliffe (født 2. maj 1857 i Bradford - død 19. november 1931 i London, England) var en engelsk komponist, professor, organist og lærer.

Cliffe studerede komposition og orgel på Det Kongelige Musikkonservatorium i London hos bl.a. Arthur Sullivan. Han har skrevet 2 symfonier, orkesterværker, kammermusik, koncerter, sange, korværker etc. Han underviste som professor og lærer i klaver og komposition på Det kongelige Musikkonservatorium.

Udvalgte værker 

 Symfoni nr. 1 (i C-mol) (1889) - for orkester
 Symfoni nr. 2 (i E-mol) (1893) - for orkester
 Violinkoncert (i D-mol) (1896) - for violin og orkester
 Orkestralt billede: "Sky og solskin" (1890) - for orkester

Eksterne henvisninger 
 om Frederic Cliffe på www.musicweb-international.com

Komponister fra England
Personer fra Bradford